Portal:Lingüistica - Biquipedia, a enziclopedia libre

# Portal:Lingüistica

### De Biquipedia

PORTAL DE LINGÜISTICA

editar A lingüistica ye a zenzia d'o lenguache.

O suyo ochetibo (seguntes Saussure u Chomsky) ye a descripzión / esplanicazión d'o tarabidau d'o lenguache. Aspeutos como a bariazión lingüistica, a pragmatica u a lexicografía son difuera d'o estudio lingüistico.

Chomsky fa una nueba teyoría d'o lenguache an que situga a lingüistica dentro d'o estudio més amplo d'a mén umana, concretamén dentro d'o mentalismo u innatismo, rama d'a psicolochía que esfiende que a luenga ye una facultat autonoma, innata.

Ista postura mentalista de Chomsky no fa pacha con posturas empiristas u materialistas como a que fa serbir Labov, que creyen que o lenguache no puede ser estudiau sin entender a suya prenzipal funzión: a comunicazión umana. Ista posizión funzionalista metería a la lingüistica en o puesto d'o sozial. Asinas, fan més importán a pragmatica, o cambio y a bariazión lingüistica.

D'istas dos grans creyenzias filosoficas y d'as suyas mezclas, naxerán cuasi todas as escuelas d'a lingüistica moderna. Tanto o mentalismo como o empirismo quieren esplanicar a naturaleza d'o lenguache, buscan a esplanicazión, no sólo a descrizión d'os tarabidaus lingüisticos. Ista ye a fin d'a lingüistica.

                                                  Se beiga: Lingüistica

Retrieved from "http://an.wikipedia.org../../../l/i/n/Portal%7ELing%C3%BCistica_4add.html"

Categoría: Portals

##### Views

- Articlo
- Descusión
- Current revision

##### Rechirar